**Despre timiditate**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A mea timiditate-i definită

ca un defect ce sapă însetat

în inima de soartă hărăzită

să bată pentru tine și-n păcat.

În fiece zvâcnire de iubire

eu țin păcatul ca un jar încins

de-a te iubi fără să-ți dau de știre,

să nu-mi reneg amorul necuprins.

Nu ne desparte astăzi o distanță

ce lumea o măsoară în cătări,

e vorba de a timpului prestanță

ce între noi e-un șir de așteptări.

Te-am așteptat ca să te naști, minune,

știam că îmi vei fi ca un blestem.

Bolnav prea grav de adaptațiune

nu îndrăznesc în brațe să te chem.

Sunt prea timid de-a mea normalitate

Cum aș putea alăturea să-ți fiu?

Nu pot să cred că o afinitate

există între Viață și Pustiu.

Tot ce ating în pulberi se transformă,

iar vânturi mă-mpresoară din neant

Și-un gol avid e noua uniformă

cu care mă prezint abrutizant.

Cum ai putea să vezi că sub tunică

e-un suflet care bate pentru noi,

scăldat în nevăzuta, dar grea frică

de a te ști drept scutul la război?

Tu poți să-i animezi ce-l preocupă:

de-a îndrăzni să creadă în povești,

iar gândul de iubire să erupă,

pe buzele de laur să-l găsești.

Vei regăsi a lui timiditate

topită de curajul decident

și de speranța la afinitate

între un Înger și al meu prezent.